प्लम्बिंगऔर इलेक्ट्रिकल फिक्सचर्स का काम ठीक से हो जाने के बाद, बिल्डिंग क्रू पूल के इंटीरियर में लगाए गये स्टील स्टृक्चर्स को कवर करने के लिए एक कंक्रीट मिक्सर का उपयोग करेंगे। वे गीले रहने के दौरान ही कंक्रीट की ग्रेडिंग करके उसे चिकना बना देंगे।  ऐसे पूल्स, जिनकी गहराई भिन्न-भिन्न स्थानों पर भिन्न-भिन्न होती है, के लिए यह जांचना आवश्यक होगा कि ढलान का कोण एक छोर से दूसरे तक कंसिस्टेंट है। कंक्रीट पूल की दीवारें आमतौर पर या तो सिंडर ब्लॉक (cinder block) या स्प्रेड (sprayed) कंक्रीट से तैयार की जाती हैं। अपने बिल्डिंग ठेकेदार के साथ प्रत्येक विकल्प के लाभों पर चर्चा करने के लिए कुछ समय निकालें। अधिकांश फाइबरग्लास पूल, एक सिंगल-पीस में निर्माण के लिए आते हैं। यदि आपने अपने यार्ड के लिए एक प्री-मेड (premade) फाइबरग्लास पूल चुना है, तो इसे क्रेन या इसी प्रकार के किसी अन्य उपकरण कि सहायता से निर्धारित जगह पर रखना होगा। इसके बाद, बिल्डिंग क्रू पूल के चारों ओर, मिट्टी या कंक्रीट भर देंगे। कुछ मामलों में, फाइबरग्लास लाइनर को इन्स्टाल करने के लिए, वन-पीस में एक प्रीमेड पूल सेट करने के बजाय, फाइबरग्लास सामग्री को मौजूदा फ्रेम पर स्प्रे किया जाता है। विनाइल लाइनर को, कंक्रीट बेस के तैयार होने और 1-2 दिन सूखने के बाद ही इन्स्टाल किया जा सकता है। इन्स्टालर्स, वन-पीस विनाइल शीट को अनरोल (unroll) करेंगे और पूल के पूरी भीतरी सतह को कवर करने के लिए फैलाएँगे। इसके बाद वे बिल्ट-इन लाइनर टैक (tack) को सुरक्षित रखते हुए, उसे बाहरी किनारों के चारों ओर जोड़ेंगे और लाइनर और पूल की दीवारों के बीच हवा को सक्शन से निकालने के लिए वैक्यूम नॉज़ल (nozzle) का प्रयोग करेंगे।  लाइनर लगाने से पहले, बिल्डिंग क्रू को पूल के इंटीरियर पर रोशनी, स्किमर और किसी अन्य फिक्स्चर के लिए जगह को चिह्नित करने और छेद बनाने की आवश्यकता पड़ेगी।  विनाइल लाइनर लगाना अक्सर इतना आसान होता है कि आप उसे स्वयं भी लगा सकते हैं तथापि, किसी पेशेवर की सहायता से इसे लगवाना यह सुनिश्चित करेगा कि स्थापना सही ढंग से और कुशलता से की गई है। निर्माण पूरा हो जाने के बाद, जो काम बच जाता है वह है उसमें पानी भरना। पूल में पहली डुबकी लेने के लिए आप कितने उत्सुक हैं, इस बात पर निर्भर करते हुए, आप अपने घर के पानी की आपूर्ति से जुड़े पाइप का उपयोग करके धीरे-धीरे पानी भर सकते हैं, या फिर कम समय में भरने के लिए, किसी पानी के ट्रक को किराए पर ले सकते हैं।  पानी के एक ही होज़ पाइप से स्विमिंग पूल को भरना, पूरे दिन (यहां तक कि पूरी रात भी) का काम हो सकता है। परंतु जब आप एक पानी के ट्रक को किराए पर लेते हैं, तो कई होज़ पाइप्स के माध्यम से पानी बहुत तेजी से भरा जाएगा और आपका पूल शीघ्र ही भर जाएगा। अपना नया पूल भरते समय, लीकेज, प्लम्बिंग-मालफंक्शन्स (malfunctions), या अन्य जटिलताओं की जांच करें। यदि आपको कोई गड़बड़ी मिलती है, तो पूल का उपयोग करने से पहले मरम्मत करने के लिए, बिल्डिंग ठेकेदार से संपर्क करें। अपने पूल में पानी के पीएच को जानने के लिए एक होम वॉटर टेस्टिंग किट का प्रयोग करें। फिर, सुरक्षित तैराकी के लिए, क्लोरीन और अन्य रसायनों जैसे शॉक (shock) और एल्गीसाइड (algaecide) को, रिकमेंडेड लेवेल तक लाने के लिए, आवश्यकतानुसार डालें। एक स्विमिंग पूल में पानी के लिए आदर्श पीएच 7.4-7.6 है, या न्यूट्रल (7) से थोड़ा ऊपर होता है।  आप किसी भी पूल का समान विक्रेता से पानी-परीक्षण-किट ले सकते हैं। क्लोरीन की आवश्यक सटीक मात्रा, आपके पूल के वॉल्यूम पर निर्भर करेगी। यदि आप मात्रा को लेकर आश्वस्त नहीं हैं, तो सहायता के लिए पूल-मेंटेनेंस कंपनी से संपर्क करें। यदि आप इसे साल्ट वॉटर पूल बनाने की योजना बना रहे हों, तो पूल भरने के बाद आप उसमें नमक (अन्य केमिकल्स के सही अनुपात के साथ) मिलाएँ।
Pour the walls and floor if you’re putting in a concrete pool. Have fiberglass pools set professionally. Fit vinyl pools with a flexible liner. Fill up the pool. Treat your pool